Copa del Rey

Campeonato de España–Copa de Su Majestad el Rey, ketah kauningin antuk Copa del Rey utawi ancengan ipun La Copa miwah sadurungné kauningin antuk Copa del Generalísimo (1939–76), inggih punika wimbakara gugur sépakbola nyabran warsa ring sépakbola Spanyol, sané kaselenggara olih Fédérasi Sépakbola Krajaan Spanyol.
Wimbakara puniki kaadegang warsa 1903, asapunika manadosang wimbakara sépakbola Spanyol pinih purwa sané kamargiang ring tingkat nasional. Puniki kaanggep manados silih tunggil piala "piala nasional" pinih magengsi ring jagaté. Jayanti Copa del Rey lolos nuju Liga Éropa UEFA masan salanturné. Pinaka ipun sampun lolos nuju Liga Éropa saking genah liga ipun, asapunika genah Liga Europa kaicaiin majeng tim antuk peringkat pinih duur ring liga sané durung lolos. (Ngantos warsa 2014 genah puniki kaicaiin majeng runner-up Copa, siosan ipun taler sampun lolos saking liga).

Kepresidenan anyar Luis Rubiales ngawitin pangwangun ulang sane jimbar ring Federasi. Parobahan puniki ngamedalang imbas majeng pacentokan sane kakelola olih organisasi, pamekasnyane Copa del Rey miwah Supercopa de España. Kekalih ipun kagentosin antuk format anyar sane kakardi jagi nincapang kompetisi miwah daya tarik. Ring indik Supercopa, parobahan ipun madue imbas timbal balik; juara miwah runner-up Copa kalebet sareng kalih pamuput pinih duur saking kajuaraan liga, ngardiang pacentokan pat tim. Ngawit saking edisi 2019-20, kajuaraan cup ngawanohang parobahan penting: panunjukan genah tetep antuk final; Estadio de La Cartuja ring Seville kapilih dados tuan rumah final antuk periode pat warsa. 

 Catetan 

 Pustaka